ka en ka ka ka ka ka ka ka ka en en ka ka ka en ka ka en ka ka ka ka ka ka ka ca es es ne en en ka en en en ka ka ka ru en en ka ka ka en en en en en en en en en en en en en en en en ka en nl ka en en ka ka ka ka ka ka ka ka ka ka ka ka en en en en en pt en en en pt pt en en en en en en en en en en en en en en en en
დიუნა – მოკრძალებული ფრენკ ჰერბერტის მდიდარი სამყარო [რეცენზია]
Date: January 13, 2016Author: litagora 1 Comment
I must not fear. Fear is the mind killer. Fear is the little death that brings total obliteration. I will face my fear. I will permit it to pass over me and through me. And when it has gone past I will turn the inner eye to see its path. Where the fear has gone there will be nothing. Only I will remain. (არ უნდა მეშინოდეს. შიში გონების მკვლელია. შიში პატარა სიკვდილია რომელსაც სრული განადგურება მოსდევს. ნებას მივცემ მას ჩემზე და ჩემში გაიაროს. და როდესაც ის გამცდება, ჩემს შინაგან მზერას მივმართავ მისი გზისკენ. სადაც შიში იყო იქ აღარაფერი იქნება. დავრჩები მხოლოდ მე.)
2009 წელს ჯეიმს ქემერონმა საკმაოდ მარტივი შინაარსის მქონე, მაგრამ ვიზუალურად თვალწარმტაცი ავატარი გადაიღო. მის განკარგულებაში ჰოლივუდის სტუდიების მიერ გამოყოფილი მილიონობით დოლარი და 21-ე საუკუნის უახლესი კომპიუტერული, თუ სხვა სახის ტექნიკა იყო, რომლის მეშვეობითაც მას მაყურებლის წარმოსახვა შორეულ პლანეტაზე უნდა გადაეტანა და ყველა დროის საუკეთესო სამეცნიერო ფანტასტიკის ჟანრის მხატვრული ფილმი გადაეღო. რამდენად მოახერხა ეს, საკამათო საკითხია.
1959 წელს, ამერიკელმა ფრენკ ჰერბერტმა, დაიწყო სამეცნიერო ფანტასტიკის ჟანრში მსოფლიოს ერთ-ერთი ყველაზე გაყიდვადი ანთოლოგიის პირველი წიგნის “დიუნას” (Dune)-ს წერა. მის “განკარგულებაში” იყო მეუღლე, ოჯახის ერთადერთი დასაქმებული წევრი და საბეჭდი მანქანა. ჰერბერტმა მომდევნო 20 წლის განმავლობაში, ანთოლოგიის კიდევ ხუთი წიგნი დაწერა რომლებიც იმდენად ღრმად და დეტალურად აღწერს საიდუმლოებებით გაჯერებულ ულამაზეს სამყაროს, რომ მცდელობა ყველაფერი ჩავატიოთ ერთ ან თუნდაც 10 ბლოგ პოსტში უბრალო მკრეხელობა იქნებოდა. ასეთ წიგნებზე 100 რეცენზიის წაკითხვას თავად წიგნების თუნდაც ერთხელ წაკითხვა სჯობია.
ფრაზას რომელიც პოსტს წინ უძღვის ფრენკ ჰერბერტის ნაწარმოების პროტაგონისტი ამბობს მაშინ, როდ ესაც მას საშინელი ტკივილის მიყენებით გამოცდას უწყობენ და ამოწმებენ, თუ რამდენად ძლიერია მასში ცხოველური საწყისები. ამ სიტყვებით ჰერბერტი ამტკიცებს, რომ ის ჩვეულებრივი ადამიანი არ არის და სწორედ ამ მომენტიდან იწყება მისი ახალი ცხოვრება. როგორც პოსტის დასაწყისში ჩანს დიუნას შექმნის გადაწყვეტილებაც ახალი ცხოვრების დასაწყისი გახდა თავად ავტორისთვისაც.
ჰერბერტი ერთ-ერთი პირველთაგანი იყო რომელმაც სამეცნიერო ფანტასტიკაში ეკოლოგიური ელემენტები შემოიტანა, დიუნას თითოეულ ნაწილში ფიქციური საზოგადოების რელიგიური, ემოციური და ფიზიკური ევოლუციის, პოლიტიკის, ადამიანური სიგიჟისა და ძალაუფლების საკითხები იმდენად დახვეწილად და რეალისტურადაა დახატული რომ შეუძლებელია ისინი არ შეგიყვარდეთ.
ზოგადსაკაცობრიო და მასშტაბური კოსმოსური საკითხების განვრცობის პარალელულად ჰერბერტს არ ავიწყდება, რომ თუნდაც სამეცნიერო ფანტასტიკის მოყვარული მკითხველისთვის მთავარი ელემენტი მაინც ადამიანია. მისი წერის სტილი გაიძულებთ თითოეული გმირის (რომლებიც წიგნში მრავლად არიან) პოზიციიდან შეხედოთ მოვლენებს რომლებიც ვითარდება, ერთი შეხედვით ღვთისგან მივიწყებულ უდაბურ პლანეტა არაკისზე, სადაც ძალაუფლებას მოწყურებული ფეოდალური ოჯახები, სამყაროში ყველაზე ძვირადღირებული და მისტიური ნედლეულისთვის იბრძვიან. ადგილობრივი მოსახლეობის, სასტიკი, მაგრამ სამართლიანი ფრემენების, ჩვეულებებსა და ცხოვრების წესებს, ავტორი იმდენად ძალდაუტანებლად და ოსტატურად გვამცნობს, რომ მათზე დაწერილი ცალკე წიგნის წაკითხვის სურვილი გვიჩნდება. ის პატარა დეტალები კი რომლებიც თვალში გვხვდება აშკარად მიგვითითებს, ჰერბერტი დიდი ხნის განმავლობაში ატარებდა ამ არაჩვეულებრივი წიგნის დაწერის იდეას.
დიუნა იმდენად მრავალმხრივი ნაწარმოებია რომ მისი წაკითხვა ყველასთვის საინტერესო იქნება. ზოგი აქ შურისძიებას და პოლიტიკურ ინტრიგებს შეწირულ სიყვარულის ისტორიებს აღმოაჩენს, პლანეტების ტერაფორმირების საკითხებს წააწყდება, კოსმოსში მოგზაურობის საინტერესო ასპექტებს ჩაუღრმავდება, ზოგიც რელიგიისა და ღმერთის თემებით მოიხიბლება, ან კაცობრიობის ისტორიაში გმირების მნიშვნელობით და როლით დაინტერესდება, ბოლოს და ბოლოს თავად ავტორმა განაცხადა, რომ მისი ნაწარმოებების ერთ-ერთი მესიჯი ხომ სწორედ გმირებს ეხება და მოგვიწოდებს, რომ მათ ყოველთვის უნდა ვუფრთხილდეთ.
დიუნას მნიშვნელობა სამეცნიერო ფანტასტიკის ჟანრში შეუფასებელია, რის გამოც ორმაგად სამწუხაროა რომ ასეთი ნაწარმოების (ჩვენი ინფორმაციით) არცერთი ნაწილი ქართულად ნათარგმნი არაა. თუმცა ანთოლოგიის ექვსივე ნაწილი ხელმისაწვდომია როგორც ინგლისურ ასევე რუსულ ენაზე.
View all posts by litagora
Previous Previous post: დევიდ ბოუის სია: 100 წიგნი, რომელიც უნდა წაიკითხოთ
Next Next post: კვირის პლეილისტი: დევიდ ბოუის ათი ვიდეოს ათი ისტორია
One thought on “დიუნა – მოკრძალებული ფრენკ ჰერბერტის მდიდარი სამყარო [რეცენზია]”
January 15, 2016 at 12:55 pm
ღრმა ბავშვობაში ვითამაშე Dune 2000 მას მერე მინდოდა წაკითხვა.
საბოლოოდ 4-5 წლის წინ ჩავიგდე პირველი წიგნი ხელში და წამლეკა :))
მერე დანარჩენებიც მივაყოლე და არც იმათ დაუკლიათ 😀
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Enter your email address to follow this blog and receive notifications of new posts by email.
ყველაზე ნახვადი ბოლო 48 საათში
"შესწორებები" – მეოცე საუკუნის ამერიკის ოჯახური პორტრეტი
10 მემარცხენე ფილმი, რომელიც ფილმადაც ვარგა
პიერ პაოლო პაზოლინი - პოეტის სიკვდილი
ქაღალდის თვითმფრინავები - შრიფტებში, ფერებში და შაბლონებში არეკლილი ქალაქი
დიუნა - მოკრძალებული ფრენკ ჰერბერტის მდიდარი სამყარო [რეცენზია]
ტრუმენის შოუ, ის რაც არ ჩანს
ინდივიდის სულიერი ძიების გზა სიმბოლისტური პოეზიისა და მოდერნისტული რომანის მიხედვით
Catch-22, ჯოზეფ ჰელერის ანტი-მილიტარისტული მანიფესტი
ჯონათან ფრენზენის შესწორებები - ამერიკული რომანი
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Join 224 other followers
Already have a WordPress.com account? Log in now.